Document ID: 32001D0861

32001D0861
L 321/34
SLUŽBENI LIST EUROPSKE UNIJE
27.11.2001.
ODLUKA KOMISIJE
od 27. studenoga 2001.
o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja laminarina i novalurona u Prilog I. Direktivi Vijeća 91/414/EEZ o stavljanju sredstava za zaštitu bilja na tržište
(priopćena pod brojem dokumenta C(2001) 3761)
(Tekst značajan za EGP)
(2001/861/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 2001/49/EZ (2), a posebno njezin članak 6. stavak 3.,
budući da:
(1)
Direktiva 91/414/EEZ predviđa proširenje popisa aktivnih tvari odobrenih za korištenje u sredstvima za zaštitu bilja u Zajednici.
(2)
Dokumentaciju za aktivnu tvar novaluron podnijela je 29. ožujka 2001. tvrtka Makhteshim Agan Ltd, Ujedinjena Kraljevina, nadležnim tijelima Ujedinjene Kraljevine s ciljem njezinog uvrštavanja u Prilog I. Direktivi 91/414/EEZ. Za aktivnu tvar laminarin zahtjev je podnijela 29. ožujka 2001. tvrtka Laboratoires Goëmar SA, Francuska, nadležnim tijelima Belgije.
(3)
Nadležna tijela Britanije i Belgije obavijestila su Komisiju da prethodno razmatranje pokazuje da dokumentacija za dotične aktivne tvari ispunjava zahtjeve za podatke i informacije iz Priloga II. Direktivi 91/414/EEZ. Čini se da podnesena dokumentacija također ispunjava zahtjeve za podatke i informacije iz Priloga III. Direktivi 91/414/EEZ u pogledu jednog sredstva za zaštitu bilja koji sadrži dotičnu aktivnu tvar. U skladu s člankom 6. stavkom 2. Direktive 91/414/EEZ, dokumentaciju su podnositelji zahtjeva proslijedili Komisiji i ostalim državama članicama i uputili je Stalnom odboru za biljno zdravstvo.
(4)
Ovom se Odlukom treba službeno potvrditi na razini Zajednice da se u načelu smatra da dokumentacija udovoljava zahtjevima za podatke i informacije iz Priloga II. i, u pogledu barem jednog sredstva za zaštitu bilja koji sadrži dotičnu aktivnu tvar, zahtjevima iz Priloga III. Direktivi 91/414/EEZ.
(5)
Ovom se Odlukom ne bi trebalo dovesti u pitanje pravo Komisije da zatraži od podnositelja zahtjeva dostavu daljnjih podataka ili informacija državama članicama koje su imenovane kao izvjestiteljice radi pojašnjenja određenih točaka u dokumentaciji.
(6)
Mjere predviđene ovom Odlukom u skladu su s mišljenjem Stalnog odbora za biljno zdravstvo,
DONIJELA JE OVU ODLUKU:
Članak 1.
Dokumentacija o aktivnim tvarima navedenim u Prilogu ove Odluke, koja je dostavljena Komisiji i državama članicama s ciljem uvrštenja predmetnih tvari u Prilog I. Direktivi 91/414/EEZ, u načelu udovoljava zahtjevima za podacima i informacijama predviđenim Prilogom II. Direktivi 91/414/EEZ.
Navedena dokumentacija također udovoljava zahtjevima za podacima i informacijama iz Priloga III. Direktivi 91/414/EEZ u pogledu jednog sredstva za zaštitu bilja koje sadrži dotičnu aktivnu tvar, vodeći računa o predloženim uporabama.
Članak 2.
Države članice izvjestiteljice trebaju provesti detaljno razmatranje predmetne dokumentacije i obavijestiti Komisiju što je prije moguće, a najkasnije u roku od godine dana od dana objave ove Odluke u Službenom listu Europskih zajednica, o zaključcima svojih razmatranja zajedno s mogućim preporukama o uvrštavanju ili neuvrštavanju dotične aktivne tvari u Prilog I. Direktivi 91/414/EEZ i mogućim uvjetima vezanim uz to.
Članak 3.
Ova je Odluka upućena državama članicama.
Sastavljeno u Bruxellesu 27. studenoga 2001.

Labels: 0
3
6